Г

Г (minuskula г) je písmeno cyriliky. V slovanských azbukách a vo väčšine neslovanských azbúk ide o štvrté písmeno v poradí, v čuvašskej, itelmenskej, kalmyckej, kazašskej, osetskej, tatárskej azbuke je Г písmenom piatym, v chantyjskej azbuke dokonca písmenom šiestym.

V niektorých jazykoch existujú varianty písmena Г:
 Ґ – ukrajinčina,
 Ѓ – macedónčina,
 Ғ – baškirčina, chakaština, kazaština, tadžičtina
 Ҕ – abcházština, jakutčina. V abcházštine je nahradzované písmenom Ӷ.
 Ӷ – abcházština, nivština, stredosibírska jupičtina,
 Ӻ – nivština,
 Г̡ – ketčina.

V latinke písmenu Г zodpovedá písmeno G (podľa ruskej azbuky) alebo písmeno H (podľa bieloruskej a ukrajinskej azbuky). V arménskom písme písmenu Г zodpovedá písmeno Գ (գ), resp. písmeno Հ (հ), v gruzínskom písme písmeno გ, resp. písmeno ჰ.

V hlaholike písmenu Г zodpovedá písmeno Ⰳ.

 Zdroj 

Kategória:Písmená cyriliky